PÁLYÁZATI FELHÍVÁS   
ERASMUS+   
HALLGATÓI TANULMÁNYI ÉS SZAKMAI GYAKORLATI CÉLÚ   
HALLGATÓI MOBILITÁSRA  
A 2019/2020-ES TANÉVRE

**1. A pályázati felhívás célja:**

A Magyar Táncművészeti Egyetem pályázni jogosult hallgatói számára Erasmus+ külföldi részképzés valamint szakmai gyakorlat biztosítása, valamint ehhez kapcsolódóan pénzügyi támogatás nyújtása Erasmus+ ösztöndíj formájában a 2019/2020-es tanévben.

**2. Általános pályázati feltételek:**

Pályázatot nyújthat be az MTE beiratkozott hallgatója, aki tanulmányai végeztével (államilag) elismert oklevelet szerez, és megfelel az alábbi feltételeknek:

*Tanulmányi célú mobilitásra:*

* Az Erasmus+ program megkezdéséig legalább két lezárt félévvel rendelkezik.
* Tanulmányi célú mobilitás esetén a hallgató a külföldi tanulmányai alatt is beiratkozott hallgatója lesz az MTE valamely, államilag elismert oklevelet nyújtó felsőfokú képzésén.
* Sem ösztöndíjas, sem önfinanszírozó státuszban nem töltött több mint 12 hónapot az adott képzési ciklusban Erasmus vagy Erasmus+ programban (beleértve a szakmai gyakorlatot is).

Egyéb részvételi feltétel:

* A kiutazás feltétele, hogy a hallgató az intézményi elbíráláson megfelelt.
* A hallgató megfelelő szintű idegennyelv-ismerettel rendelkezik a fogadó intézmény elvárásai szerint.
* A hallgató nyelvi kompetenciájának felmérése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés előtt).
* A hallgató legalább 4,00-es tanulmányi átlaggal rendelkezik.

*Szakmai gyakorlati célú mobilitásra:*

* Szakmai gyakorlatra már a felsőoktatási tanulmányok első évében is lehet utazni
* Szakmai gyakorlat esetén a tanulmányi megállapodás aláírása még a tanulmányok befejezése előtt, a hallgatói jogviszony fennállásakor történik. (Tehát pályázni még végzés előtt kell, viszont a mobilitás időtartama közvetlenül a tanulmányok befejezése utánra is eshet.)
* Sem ösztöndíjas, sem önfinanszírozó státuszban nem töltött több mint 12 hónapot az adott képzési ciklusban Erasmus vagy Erasmus+ programban (beleértve a szakmai gyakorlatot is).

Egyéb részvételi feltétel:

* A kiutazás feltétele, hogy a hallgató az intézményi elbíráláson megfelelt.
* A hallgató megfelelő szintű idegennyelv-ismerettel rendelkezik a fogadó intézmény elvárásai szerint.
* A hallgató nyelvi kompetenciájának felmérése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés előtt).
* A hallgató legalább 4,00-es tanulmányi átlaggal rendelkezik.

**3. Pénzügyi feltételek:**

* A fogadóintézményben minden Erasmus+ hallgató **tandíjmentesen** végezheti részképzését. A fogadó intézmény csak olyan kisebb díjakat (például biztosítási díj, diákszövetségi tagdíj és különféle anyagokért, pl. fénymásolásért fizetendő díjak) kérhet az Erasmus+ hallgatótól, melyeket a helyi hallgatók esetében is felszámolnak.
* Mivel az Erasmus+ tanulmányok ideje alatt a hallgató a küldő intézmény beiratkozott hallgatója marad (kivéve végzős hallgató szakmai gyakorlata), az Erasmus+ tanulmányai ideje alatt **jogosult azokra az itthoni anyagi juttatásokra** (pl. tanulmányi vagy szociális ösztöndíj), melyek az egyetem beiratkozott hallgatóit illetik, ugyanakkor **köteles megfizetni azokat a díjakat (pl. tandíj),** melyeket az egyetem a hallgatói számára előír.
* A program anyagi támogatásban (Erasmus+ ösztöndíjban) részesítheti az Erasmus+

hallgatót Erasmus tanulmányai idejére.

* Az **Erasmus+ ösztöndíj** csupán **hozzájárulás** a külföldi tanulmányi időszak többletköltségeihez. Mértéke a hónapok alapján kerül kiszámításra, és átalánydíj formájában kerül kifizetésre.
* Nyelvi felkészítés: az Európai Bizottság online felkészítő rendszerével támogatott (angol, német, francia, olasz és spanyol) nyelveken online felkészítés áll rendelkezésre.
* Az Egyetem a nyertes hallgatóval a támogatás teljes összegét rögzítő **Támogatási Szerződést** köt.
* Amennyiben a hallgató nem teljesíti a külföldi tanulmányi időszak alatt az Erasmus+ időszak előtt megkötendő Tanulmányi vagy Képzési Megállapodásban foglalt tanulmányi programot, az a támogatás részleges vagy teljes visszafizetési kötelezettségét vonhatja magával.
* A Támogatási Szerződésben meghatározott támogatási időszak rövidülése szintén a támogatás részleges (időarányos) visszafizetési kötelezettségével járhat.

*Az Erasmus+ hallgatói ösztöndíj mértéke:*

Tanulmányi célú mobilitás esetén:

|  |  |
| --- | --- |
| **Fogadó ország** |  |
| Magas megélhetési költségű országok ((Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK)) | 520 euró / hó |
| Közepes megélhetési költségű országok  (Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | 470 euró / hó |
| Alacsonyabb megélhetési költségű országok  (Bulgária (BG), Csehország (CZ), Észtország (EE), Horvátország (HR), Magyarország (HU), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR)) | 420 euró / hó |
| Rendkívüli támogatás: hátrányos helyzetű hallgatóknak | 200 euró / hó |

Szakmai gyakolati célú mobilitás esetén:

|  |  |
| --- | --- |
| **Fogadó ország** |  |
| Magas megélhetési költségű országok ((Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK)) | 620 euró / hó |
| Közepes megélhetési költségű országok  (Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | 570 euró / hó |
| Alacsonyabb megélhetési költségű országok  (Bulgária (BG), Csehország (CZ), Észtország (EE), Horvátország (HR), Magyarország (HU), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR)) | 520 euró / hó |
| Rendkívüli támogatás: hátrányos helyzetű hallgatóknak | 100 euró / hó |

**4. A pályázat benyújtása, pályázati dokumentáció**

A pályázatnak tartalmaznia kell:

* kitöltött adatlap (letölthető a honlapról)
* hallgatói jogviszony igazolás (kérhető a tanulmányi előadótól)
* angol nyelvű kreditigazolás (kérhető a tanulmányi előadótól)
* tanszékvezetői ajánlás
* motivációs levél magyarul és a fogadó intézmény képzésének nyelvén
* szakmai önéletrajz magyarul és a fogadó intézmény képzésének nyelvén
* magyar állampolgárság meglétét igazoló dokumentum (személyi igazolvány vagy útlevél) másolata
* külföldi állampolgárság esetén útlevél/személyi igazolvány valamint letelepedési/tartózkodási engedély másolata

A kinyomtatott és aláírt pályázati dokumentációt személyesen kell benyújtani a Rektori Hivatalban (1145 Budapest, Columbus utca 87. Főépület, 104-es szoba). A szakmai önéletrajzot és motivációs levelet e-mailben is be kell küldeni az [erasmus@mte.eu](mailto:erasmus@mte.eu) e-mail címre.

A pályázat benyújtásának határideje: **2019. március 22.**

**5. Tanulmányi, szakmai gyakorlati megállapodások, beszámolási kötelezettségek**

*Szerződéskötés tanulmányi célú mobilitás esetén:*

Az Egyetem a nyertes hallgatóval és a fogadó intézménnyel a tanulmányi követelmények teljesítésével kapcsolatos, tartalmilag egyeztetett **Tanulmányi Megállapodást** köt, melyben:

* A fogadó intézmény vállalja, biztosítja az abban szereplő tanulmányi terv teljesítését, valamint a mobilitási időszak végén igazolást állít ki az elvégzett tanulmányi programról és eredményekről (Transcript of Records).
* A hallgató vállalja az abban foglaltak teljesítését.
* Az Egyetem a Tanulmányi Megállapodásban vállalt, teljesített és igazolt tevékenységeket a vonatkozó szabályzatai szerint maradéktalanul elfogadja.

*Szerződéskötés szakmai gyakorlati célú mobilitás esetén:*

Az Egyetem a nyertes hallgatóval és a fogadó intézménnyel a tanulmányi követelmények teljesítésével kapcsolatos, tartalmilag egyeztetett **Képzési Megállapodást** köt, melyben:

* A fogadó intézmény vállalja, hogy az abban szereplő szakmai gyakorlati terv teljesítésének lehetőségét biztosítja, és a mobilitási időszak végén igazolást állít ki az elvégzett szakmai gyakorlati programról és eredményekről (Transcript of Records).
* A hallgató vállalja az abban foglaltak teljesítését.
* Az Egyetem a Képzési Megállapodásban vállalt, teljesített és igazolt tevékenységeket a vonatkozó szabályzatai szerint maradéktalanul elfogadja és kreditértékben, vagy Oklevél Melléklet (Diploma Supplement), illetve egyéb igazolás kiállításával elismeri.

*Beszámolási kötelezettség:*

**A hallgató a tanulmányok, illetve a szakmai gyakorlat befejezését követően a Támogatási Szerződésben meghatározott formában és határidőre záró beszámolót köteles benyújtani az intézmény Erasmus koordinátornál.**

Amennyiben a hallgató beszámolóját határidőre nem vagy nem megfelelően nyújtja be, vagy a támogatás összegét vagy annak egy részét nem szerződésszerűen használja fel, köteles azt az Egyetem részére visszafizetni.